CPN เลื่อนพิธีเปิด “เซ็นทรัล วิลเลจ” ไปไม่มีกำหนดรอผลพิจารณาศาลปกครอง
CPN เลื่อนพิธีเปิด "เซ็นทรัล วิลเลจ" ไปไม่มีกำหนดรอผลพิจารณาศาลปกครอง
CPN เลื่อนพิธีเปิด "เซ็นทรัล วิลเลจ" ไปไม่มีกำหนดรอผลพิจารณาศาลปกครอง
28 ส.ค. 2562

เจ้าหน้าที่ประชาสัมพันธ์ บริษัท เซ็นทรัลพัฒนา จำกัด (มหาชน) หรือ CPN ส่งจดหมายแจ้งเลื่อนกำหนดการจัดงานเปิดตัว “เซ็นทรัล วิลเลจ” ลักชูรี่ เอาท์เล็ตแห่งแรกในประเทศไทย อย่างเป็นทางการออกไปก่อน จากกำหนดการเดิมวันวันเสาร์ที่ 31 สิงหาคม 2562 เวลา 10.30-12.00 น. ณ โครงการ เซ็นทรัล วิลเลจ โซน Royal Village โดยกำหนดการที่แน่นอนจะขอเรียนให้ทราบอีกครั้งในโอกาสต่อไป
อย่างไรก็ตาม CPN ระบุว่าเป็นการเลื่อนการจัดงานพิธีเปิดตัวอย่างเป็นทางการ แต่กำหนดการเปิดให้บริการ “เซ็นทรัล วิลเลจ” ขณะนี้ยังไม่มีการเปลี่ยนแปลงจากวันที่ 31 ส.ค.นี้ โดยอยู่ระหว่างรอผลการพิจารณาของศาลปกครองตามที่ได้ร้องขอให้มีคำสั่งคุ้มครองชั่วคราว